DECIZIA COMISIEI
din 5 decembrie 2008
privind contribuția financiară comunitară în 2009 pentru Centrul Comun de Cercetare al Comisiei din Belgia și din Italia pentru anumite activități realizate în temeiul Regulamentului (CE) nr. 882/2004 al Parlamentului European și al Consiliului
[notificată cu numărul C(2008) 7702]
(Numai textele în limbile franceză, italiană și olandeză sunt autentice)
(2008/935/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (1), în special articolul 32 alineatul (7),
întrucât:
(1)
Laboratoarelor comunitare de referință pentru controlul hranei pentru animale și al produselor alimentare li se poate acorda o contribuție financiară comunitară în conformitate cu articolul 28 din Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (2).
(2)
Centrul Comun de Cercetare al Comisiei Europene din Ispra, Italia, este inclus în anexa VII la Regulamentul (CE) nr. 882/2004 în calitate de laborator comunitar de referință pentru materialele destinate să intre în contact cu produsele alimentare și pentru organismele modificate genetic. Centrul Comun de Cercetare al Comisiei Europene din Geel, Belgia, este inclus în anexa VII la Regulamentul (CE) nr. 882/2004 în calitate de laborator comunitar de referință pentru metalele grele din hrana pentru animale și din produsele alimentare, pentru micotoxine și pentru hidrocarburile policiclice aromate (HPA).
(3)
Centrul Comun de Cercetare și Direcția Generală Sănătate și Consumatori sunt servicii ale Comisiei, iar relația dintre acestea este prevăzută printr-un acord administrativ anual, la care se adaugă un program de lucru și bugetul aferent.
(4)
Au fost evaluate programele de lucru și bugetele estimative aferente pentru 2009 ale laboratoarelor comunitare de referință din cadrul Centrului Comun de Cercetare.
(5)
În consecință, ar trebui acordată o contribuție financiară comunitară pentru anumite activități ale Centrului Comun de Cercetare din Geel, Belgia și din Ispra, Italia, astfel cum se prevede în Regulamentul (CE) nr. 882/2004. Contribuția financiară comunitară ar trebui să reprezinte 100 % din costurile eligibile, astfel cum sunt definite în Regulamentul (CE) nr. 1754/2006 (3).
(6)
În conformitate cu articolul 3 alineatul (2) litera (a) din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (4), programele de eradicare și de control al bolilor la animale (măsuri veterinare) se finanțează din Fondul European de Garantare Agricolă (FEGA). În plus, articolul 13 al doilea paragraf din regulamentul menționat anterior prevede că, în cazuri excepționale justificate în mod corespunzător, pentru măsuri și programe reglementate de Decizia 90/424/CEE, cheltuielile referitoare la costurile administrative și de personal suportate de statele membre și de beneficiarii de ajutor din partea FEGA se finanțează din acest fond. În sensul controlului financiar, se aplică articolele 9, 36 și 37 din Regulamentul (CE) nr. 1290/2005.
(7)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Se acordă o contribuție financiară comunitară pentru următoarele activități ale Centrului Comun de Cercetare al Comisiei Europene, din Ispra, Italia (denumit în continuare „laboratorul”), realizate în temeiul articolului 32 alineatul (1) din Regulamentul (CE) nr. 882/2004, precum și pentru organizarea de ateliere privind activitățile de acest gen, pentru intervalul cuprins între 1 ianuarie 2009 și 31 decembrie 2009:
1.
activități legate de materialele care vin în contact cu produsele alimentare; contribuția nu depășește 180 003 EUR;
2.
organizarea de ateliere de către acest laborator, privind activitățile menționate la punctul 1; contribuția nu depășește 75 947 EUR;
3.
activități legate de OMG-uri; contribuția nu depășește 13 388 EUR;
4.
organizarea de ateliere de către acest laborator, privind activitățile menționate la punctul 3; contribuția nu depășește 61 440 EUR.
Articolul 2
Se acordă o contribuție financiară comunitară pentru următoarele activități ale Centrului Comun de Cercetare al Comisiei Europene din Geel, Belgia (denumit în continuare „laboratorul”), realizate în temeiul articolului 32 alineatul (1) din Regulamentul (CE) nr. 882/2004, precum și pentru organizarea de ateliere privind activitățile de acest gen, pentru intervalul cuprins între 1 ianuarie 2009 și 31 decembrie 2009:
1.
activități legate de prezența metalelor grele în hrana pentru animale și în produsele alimentare; contribuția nu depășește 250 000 EUR;
2.
organizarea de ateliere de către acest laborator, privind activitățile menționate la punctul 1; contribuția nu depășește 25 000 EUR;
3.
activități legate de micotoxine; contribuția nu depășește 230 000 EUR;
4.
organizarea de ateliere de către acest laborator, privind activitățile menționate la punctul 3; contribuția nu depășește 22 000 EUR;
5.
activități legate de hidrocarburi policiclice aromatice (HPA); contribuția nu depășește 232 000 EUR;
6.
organizarea de ateliere de către acest laborator, privind activitățile menționate la punctul 5; contribuția nu depășește 22 000 EUR.
Articolul 3
Contribuția financiară comunitară prevăzută la articolele 1 și 2 reprezintă 100 % din costurile eligibile, astfel cum sunt definite în Regulamentul (CE) nr. 1754/2006.
Articolul 4
Prezenta decizie se adresează următorilor:
-
pentru materialele care intră în contact cu produsele alimentare: Centrul Comun de Cercetare, Institutul pentru Sănătate și Protecția Consumatorilor, unitatea: Expuneri fizice și chimice, TP 260, Via E. Fermi, 1, 21020 Ispra (Italia);
-
pentru organisme modificate genetic: Centrul Comun de Cercetare, Institutul pentru Sănătate și Protecția Consumatorilor, unitatea Biotehnologie și OMG-uri, Via E. Fermi, 1, 21020 Ispra (Italia);
-
pentru metale grele: Centrul Comun de Cercetare, Retieseweg 111, 2440 Geel (Belgia);
-
pentru micotoxine: Centrul Comun de Cercetare, Retieseweg 111, 2440 Geel (Belgia);
-
pentru HPA: Centrul Comun de Cercetare, Retieseweg 111, 2440 Geel (Belgia).
Adoptată la Bruxelles, 5 decembrie 2008.